24/05/2019 | Administración LocalMunicipal
A Laracha
Bases contratación laboral - temporal urxente de sete traballadores para cuadrillas de limpeza de praias 2019

O obxecto desta convocatoria é a contratación laboral temporal, a tempo parcial, baixo a modalidade de contrato por obra ou servizo determinado, de 6 peóns, e 1 capataz para formar cuadrillas de limpezas de praias e rexeranse polas presentes bases. As funcións e tarefas a desempeñar serán as de a limpeza e mantemento dos arenais da praia de Caión, ás súas instalacións, para mantelas en perfecto estado para o uso por parte dos bañistas, así como as vías, rúas e xardíns de acceso, debendo empregar diferentes ferramentas e equipos de limpeza e mantemento. Serán requisitos mínimos de tódolos aspirantes a esta contratación, e deberán achegar no prazo de presentación de instancias a documentación que acredite o seguinte (na instancia os aspirantes deberán indicar a que posto o postos desexa/n presentarse): a) Ter nacionalidade española ou ser nacional de outros Estados conforme aos artigos 56 e 57 do Estatuto Básico do Empregado Público. b) Ter cumpridos os 16 anos de idade e non pasar daquela idade prevista para a xubilación forzosa por idade. c) Non haber sido separado/a mediante expediente disciplinario do servizo de calquera das administracións públicas, nin atoparse inhabilitado para o exercicio das funcións públicas por sentencia firme. d) Ter a capacidade funcional, así como a capacidade física necesaria para o desenvolvemento das tarefas, extremos que deberán acreditarse mediante a presentación de informe médico ou certificado médico (que deberá ser achegado xunto coa solicitude de participación no proceso selectivo, ou no seu caso antes da sinatura do contrato laboral). e) Non estar incurso en causas de incompatibilidade de conformidade có disposto na Lei 53/1984 de 26 de decembre, de incompatibilidades do persoal ao servizo das administracións públicas. f) Acreditar certificado de escolaridade, ou equivalente, e/ou posuir a habilitación requirida para o posto de traballo a desempeñar, acreditado mediante certificado de empresa, documentos de cotización, contratos de traballo, vida laboral ou nómina. g) Para o posto de capataz será requisito imprescindible estar en posesión do carné de conducir (B). h) Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 1 ou Iniciación á lingua galega como mínimo.(Requisito que deberá acreditar coa presentación da copia do mesmo). Os presentes requisitos se entenderán referidos á data de expiración do prazo sinalado para a presentación de instancias. O contrato de traballo, será de duración determinada de tres meses a contar dende o primeiro día de alta dos traballadores. A xornada laboral será a tempo parcial (30 horas/semana), podendo ser o horario continuo ou en xornada partida; en todo caso será o establecido polo responsable de persoal, coa autorización do alcalde - presidente. As retribucións estipuladas para os peóns das cuadrillas de limpezas de praias, serán 787,5 euros/mes, brutos e para o capataz será de 832,5 euros/mes bruto (incluído tódolos conceptos salariais e pagas extraordinarias). As instancias solicitando participar no proceso selectivo para cada especialidade se dirixirán ao sr. Alcalde do Concello da Laracha, e se presentarán no Rexistro Xeral do Concello no prazo de cinco días hábiles contados a partir do día seguinte á publicación do anuncio da convocatoria no BOP, e na páxina web municipal. Publicarase igualmente no taboleiro de anuncios. As instancias, xunto coa documentación precisa tamén poderán remitirse na forma prevista no artigo 16 de la Lei 39/2015, de 1 de outubro, do Procedemento Administrativo Común, así como a través da Sede electrónica do Concello da Laracha (sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte: concello. laracha@fegamp. gal, coa copia da solicitude debidamente rexistrada dentro do prazo de presentación. Xunto á instancia tamén se presentará a seguinte documentación: * A fotocopia do DNI. * A fotocopia do documento que acredita a titulación mínima esixida ou equivalente. * A fotocopia do Celga 1 ou certificado de iniciación (no seu caso). * O informe médico (este poderá presentarse no momento de presentación de instancia con resto da documentación ou obrigatoriamente, antes da firma do contrato unha vez rematado o proceso, e sempre que o aspirante sexa un dos seleccionados) * o xustificante do pagamento da taxa por dereito de exame que será de 8 euros para os peóns e de eurso para o capataz. Poderá ser efectuada en calquera das seguintes contas: ABANCA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). A documentación poderá ser fotocopia, sen ser precisa a copia cotexada; se presumira documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Sistema de selección: A selección do persoal que formará as cuadrillas realizarase de conformidade co previsto nas presentes bases polo sistema de oposición: Fase de oposición (máximo 10 puntos): proba práctica: Consistirá na realización dunha proba práctica de manexo de desbrozadoras, rastrillo e outros instrumentos necesarios para o desempeño da labor de limpezas de praias, rúas e accesos ás mesmas. * Por limpeza do areal con rastrillo, pincho e demais utensilios necesarios ata un máximo de 3 ptos. * Por limpeza con desbrozadora ata un máximo de 3 ptos. * Por limpeza con gabillo ata un máximo de 3 ptos. Nesta proba valorarase o tempo empregado, a destreza, as medidas preventivas necesarias para levar a cabo unha labor óptima, e demais actuacións relativas ao desenvolvemento destas tarefas. Será preciso acadar unha puntuación igual ou superior a 5 puntos para ser proba superada. Entrevista curricular (máxima 1 punto) Realizarase a entrevista persoal curricular (artigo 61 do TR Estatuto Básico do Empregado Público, Lei 5/2015) será persoal e individual con cada candidato e versará sobre as tarefas e os cometidos do persoal encargado das tarefas propias do posto que se oferta. Esta entrevista é optativa para o tribunal. Proba de galego. (Apto / Non apto). Posteriormente se publicará a nova acta do tribunal cos aspirantes aprobados e coas súas puntuacións; así como a data de realización da proba de galego. No caso dos aspirantes que non teñan presentado o certificado do coñecemento do galego coa presentación do certificado CELGA 1, iniciación ou similar deberán facer o exame. O exame consistirá nunha traducción directa dun texto elixido polo tribunal do castelán para o galego sen axuda de dicionario, nun tempo máximo de 30 minutos. Procedemento de selección: Rematado o prazo de presentación de solicitudes, o Sr. Alcalde, mediante resolución aprobará a lista provisional de admitidos e excluídos, así como o nomeamento do tribunal. Dita resolución será definitiva de non haber excluídos, e será exposta no taboleiro de edictos do Concello, tamén na páxina web do Concello e na sede electrónica do Concello, relacionándose os aspirantes excluídos coa indicación da causa de exclusión (no caso de non haber excluídos a lista provisional pasará a definitiva), convocándose á data da fase de oposición. Na resolución da lista definitiva tamén se indicará lugar, dia e hora de realización da oposición. Os aspirantes excluídos disporán dun prazo de tres días para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Realizarase primeiro a fase de oposición que ten carácter obrigatorio, e a non presentación será motivo de exclusión definitiva. O tribunal publicará nos medios sinalados a acta da oposición e fixará na mesma a data, o lugar e a hora da entrevista. Os aspirantes serán convocados para a entrevista nun único chamamento, sendo excluídos/as os que non comparecesen, salvo nos casos debidamente xustificados e apreciados discrecionalmente polo tribunal. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “E”, de conformidade co establecido na Resolución da Consellería de Facenda de Resolución de 27 de febrero de 2019, en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento. Os membros do tribunal poderán nomear colaboradores do tribunal. Rematado o proceso de cualificación dos aspirantes, o tribunal publicará no Taboleiro de Edictos do Concello e na sede electrónica, ás puntuacións definitivas, coa proposta de selección do aspirante coa maior puntuación e que cumpra o requisito de carné de conducir para o posto de CAPATAZ e par os seguintes seis aspirantes que acadaron a maior puntuación para os seis postos de PEÓNS. A puntuación definitiva estará determinada pola suma das puntuacións obtidas na fase de oposición e na entrevista, xa que a proba de galego de ser necesaria non puntúa; será cualificada con apto ou non apto. Non poderán propoñerse máis de sete candidatos/as (6 peóns, mais 1 capataz) aínda que có resto de solicitantes non seleccionados/as se elaborará unha relación de reservas, por orden de puntuación, de maior a menor, por si fose preciso cubrir posibles baixas ou renuncias, válida para o presente ano e mesmo posto de traballo.- O tribunal cualificador designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido por RD lexislativo polo que se regula o Estatuto Básico do Empregado Público, será designado por Decreto de Alcaldía, no momento de aprobación da lista definitiva de admitidos e excluídos. Os vocais deberán ter titulación igual ou superior á esixida para o acceso ás praza convocadas.2.- O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta.3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 da Lei 39/2015 de réxime xurídico das adminsitracións públicas. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O alcalde, vista a proposta de selección do tribunal, procederá á adopción do decreto correspondente que resolverá a contratación. A proposta del tribunal cualificador se elevará a Alcaldía - Presidencia, para a resolución do expediente de selección, unha vez os aspirantes seleccionados teñan presentado toda a documentación pendente, de ser o caso, que terá que ser presentada no prazo máximo de tres días hábiles dende a publicación da proposta do tribunal. A resolución do expediente de selección levarase a cabo mediante decreto, que será publicado no taboleiro de anuncios do Concello. A formalización dos contratos laborais cos aspirante seleccionado será competencia do Sr. Alcalde - Presidente; os/as aspirantes deberán incorporarse ao seu posto de traballo no prazo máximo de cinco días, dende que sexan requiridos para elo. A Laracha, 20 de maio de 2019 O Alcalde José Manuel López Varela